als_Latn dik_Latn ron_Latn
Federata Shqiptare e Peshëngritjes zhvilloi kampionatin kombëtar, ku morën pjesë sportistët më të mirë në vend. Në pallatin e sportit “Asllan Rusi” në kryeqytet, rivaliteti ishte i madh si për meshkuj, ashtu dhe për femra, ndërsa e treguan veten e tyre si kampionë Daniel Godelli apo Shqiponja Brahja dhe Sherjana Ruci. Si ekipe, kampion u shpallën Teuta për meshkuj, e cila grumbulloi në total 598 pikë dhe Skënderbeu për femra me 243 pikë.
Femra – Për femra, konkurrimi nis me peshën 48 kilogramë, ku fituese u shpall Ana Jovani e Skënderbeut, e cila ngriti 45 kg në shkëputje dhe 50 kg në shtytje (95 kg në dygarësh). Pas saj, në kategorinë 53 kg, kampione u shpall Shqiponja Brahja e Shtërmenit, e cila ngriti në total 172 kg. Me këtë paraqitje, duket se shtangistja është rikthyer në nivelin e saj maksimal. Sherjana Ruci e Tiranës u shpall fituese në kategorinë 58kg, me 142 kg të ngritura, 65 në shkëputje dhe 77 në shtytje. Dy kampionet e tjera janë Maria Veli e Skënderbeut në kategorinë 63 kg dhe Besarta Kollozi e Tiranë në peshën +75 kg. Veli ngriti në total 100 kg, ndërsa Kollozi 131.
Meshkuj – Konkurrimi për meshkuj nis me peshën 56 kg, ku fitues u shpall Bruno Muha i Teutës. Durrsaku ngriti gjithsej 215 kg, ku 95 në stilin e shkëputjes dhe 120 në shtytje. Emanuel Lushi i Vllaznisë shpallet kampion në peshën 62 kg, pasi ngriti në dygarësh 250 kg. Në kategorinë 69kg, fitues u shpall Alban Hoxha i Elbasanit me 280 kg në dygarësh. Daniel Godelli tregon se është në formë optimale. Plot 358 kg ngriti shtangisti që përfaqëson Tiranën dhe në arenën ndërkombëtare flamurin kuqezi në dy stilet, 166 në shkëputje dhe 192 në shtytje, duke marrë medaljen e artë. Suksesi i Godellit shtohet më tepër pasi thyen rekordin në shkëputje, i cili mbahej prej shumë vitesh nga Ilir Suli. Krenar Shorja i Apolonisë dhe Sopot Sula i Teutës u shpallën kampion në kategoritë 85 dhe 94 kg. Në peshat e rënda Sajmir Meta i Elbasanit (105kg) dhe Edison Elmazi i Flamurtarit (+105kg) morën medaljet e arta.
Fituesit
Femra Pesha Shkëputje Shtytje Dygarësh
Ana Jovani (Skënderbeu) 48 kg 45 kg 50 kg 95 kg
Shqiponja Brahja (Shtërmeni) 53 kg 82 kg 90 kg 172 kg
Sherjana Ruci (Tirana) 58 kg 65 kg 77 kg 142 kg
Maria Veli (Skënderbeu) 63 kg 45 kg 55 kg 100 kg
Besarta Kollozi (Tirana) +75 kg 61 kg 70 kg 131 kg
Ekipi fitues: Skënderbeu 243 pikë
Meshkuj
Bruno Muha (Teuta) 56 kg 95 kg 120 kg 215 kg
Emanuel Lushi (Vllaznia) 62 kg 115 kg 135 kg 250 kg
Alban Hoxha (Elbasani) 69 kg 130 kg 150 kg 280 kg
Daniel Godelli (Tirana) 77 kg 166 kg 192 kg 358 kg
Krenar Shorja (Apolonia) 85 kg 155 kg 190 kg 345 kg
Sopot Sula (Teuta) 94 kg 156 kg 180 kg 336 kg
Sajmir Meta (Elbasani) 105 kg 135 kg 155 kg 290 kg
Edison Elmazi (Flamurtari) +105 kg 142 kg 170 kg 312 kg
Ekipi fitues: Teuta 598 pikë
als_Latn als_Latn als_Latn als_Latn als_Latn bos_Latn als_Latn hrv_Latn nld_Latn mlt_Latn als_Latn als_Latn lvs_Latn hun_Latn lvs_Latn bos_Latn slv_Latn lvs_Latn mlt_Latn lvs_Latn als_Latn